இத்தாக்குதல் நடந்து கொண்டிருக்கும்போதே, ஆளுங்கட்சியைச் சேர்ந்த திக்விஜய் சிங் இது ஆர் எஸ் எஸ்சின் சதி வேலை; கர்கரே இறப்பதற்கு 2 மணிநேரம் முன்னதாக தம்மை தொலைபேசியில் அழைத்து, ஆர்.எஸ்.எஸ் மூலம் தனக்கு மிரட்டல் இருப்பதாகத் தெரிவித்திருந்தார். தவிர, ப.சிதம்பரமும், தம் பங்கிற்கு இது உள்ளூர்காரர்களின் வேலை என்று தீர்ப்பு வழங்கினார். அன்றுமுதல் இன்று வரை பாகிஸ்தான் இதையே கெட்டியாகப் பிடித்துக் கொண்டிருக்கிறது. அஜ்மல் கஸாபின் குடியுரிமை அடையாள அட்டை கிடைத்தபிறகே அவன் பாகிஸ்தானி என்றே ஒப்புக் கொள்ள நேர்ந்த்து பாகிஸ்தானுக்கு, அதற்கு முன்புவரை அவன் பாகிஸ்தானியே அல்ல என்று வாதிட்டு வந்தது. இவ்வாறு ஒவ்வொரு நிலையிலும் இந்த தாக்குதலில் பாகிஸ்தானின் முகத்திரை தொடர்ந்து கிழிக்கப்பட்டு வந்துள்ள நிலையிலும், இந்தியாவிலுள்ள ஸ்திரமாக முடிவெடுக்கத் தெரியாத, முதுகெலும்பில்லாத பிரதமரால் பாகிஸ்தானுக்கு எதிராக எதுவும் செய்ய முடியவில்லை.